شەفەق نیوز/ رێکخراو تەندروسی جهانی، پەنجشەممە دووپاتکرد ک پەتای کۆرۆنا زیاده‌و بوود وەشیوەی گشتی لە جهان، هەرچەن خاسەوبوین رەوش پەتایی هەس لە بڕیگ لە ناوچەیل وه‌تایبەت ئۆڕۆپا.تیدڕۆس ئەدهنۆم گیبیسوس وەڕیەوبەر گشتی رێکخراو تەندروسی جهانی، لە کۆنگرەیگ رۆژنامەوانی وت: پەتاگە لە ئۆڕۆپا کەمەوبوود، بەڵکم لە ئاست جهانی خراوەو بوود، و پێشبینی کرد ئامارە گشتیەگەی تووشهاتنەگان لە هەفتەی هاتگ بڕەسێدە ١٠ مەلیۆن تووشهاتگ، ک ئیسە رەسیەسە ٩،٢ مەلیۆن، و پێشبینی کەێد ک ئامار مردگەیل بڕيسێدە نزیکەی ٥٠٠ هەزار کەس.گیبریسوس جەختکرد؛ ک جهان دویای کۆتایی پەتاگە جوور جارانیی نێەتێەدەو، و دووپاتکرد لە گرنگی دامەزرانن ژیانیگ سروشتی نوویگ، ئەوەسا جیوازبوود وە فرەتر لە یەکسانی و ئایکۆڵۆژی ، و هووکار قورتاربوین بوود لە ئاڵشتبوین كەشوهەوا.
